# Сергей Бородин

Сергей Бородин, Сергей Петр улы Бородин (рус. Сергей Петрович Бородин, 1902 елның 12 (25) сентябре, РИ, Мәскәү ― 1974 елның 2 июне, СССР, Үзбәкстан ССР, Ташкент) ― рус совет язучысы, прозаик, тарихи романнар авторы. 1941 елга кадәр Амир Саргиджан псевдонимы белән басылган. Үзбәкстан ССР халык язучысы (1973), икенче дәрәҗә Сталин премиясе (1942), Хәмзә исемендәге Үзбәкстан ССР Дәүләт премиясе (1968) лауреаты.

# Сергей Бородин
## Тәрҗемәи хәле

1902 елның 12 (25) сентябрендә Мәскәүдә зыялы гаиләдә туган. Әтисе ― нәселдән килүче асылзат, Әнисе А. М. Янгалычева (1875―1918) ― Нижгар татары, князьләр Янгылычевлар нәселеннән. Башта Сергей өйдә тәрбияләнә. 1913-1920 елларда Белёвтагы реаль училищеда укый, аннары Пролеткультның җирле студиясендә рәссам Т. И. Катуркинда рәсем ясарга өйрәнә. 12 яшендә язган беренче очеркын 1915 елда «Путеводный огонек» журналына кушымтада, беренче шигырьләрен 1917 елда — башта төрле яшьләр журналларында, соңрак — «Белёвский пролетарий » газетасында (Гусляр псевдонимы астында), «Крестьянская газета»да һәм Мәскәүнең төрле вакытлы басмаларында һәм альманахларында бастыра. 1925 елда Бөтенроссия Язучылар берлегенә кабул ителә. 1926 елда В. Я. Брюсов исемендәге Югары әдәби-сәнгать институтын (ВЛХИ) тәмамлый, рус фольклорын тирәнтен өйрәнә. Профессор Ю. М. Соколов җитәкчелегендә рус фольклоры буенча махсуслаша, Дәүләт сәнгать фәннәре академиясенең (ГАХН) төрле фольклор экспедицияләрендә катнаша: Переславль-Залесский (1923), Заонежье (1925), Карелия (1926), Кенозеро (1927). Шул ук вакытта тарих һәм этнография белән шөгыльләнә һәм 1923 елда Үзәк халык белеме музее тарафыннан Бохара Халык Совет Җөмһүриятенә этнографик коллекцияләр җыю өчен җибәрелә. Озак вакыт Ерак Көнчыгышта (1928), Төрксиб төзелешендә (1929), анда «Ударник» газетасы мөхәррире була; Таҗикстанда (1931), анда Ибраһимбәк басмачылары белән көрәштә катнаша. 1933 елда бөтен Памир, Каратегин һәм Дарвазны урап чыга. 1933 ел ахырында Әрмәнстанда Эчмиадзин (Вагаршапат) районы сәяси бүлек газетасында эшли. Берникадәр вакыт «Перевал» әдәби берләшмәсендә исәптә тора, аннан 1931 елда чыга. 1951 елда Ташкентка күченә, анда филолог Рауза Хәсәновага өйләнә. 1943 елдан ВКП(б) әгъзасы.
1930-елларда СССРның ерак өлкәләрендә булганда җыелган материалга нигезләнеп, повестьлар һәм хикәяләр яза. Беренче тарихи романы ― 1941 елда Иске Руссада язылган «Дмитрий Донской» романы(рус.)татар.. Әнисе ягыннан татар князьләре Янгылычевлар нәселеннән булган С. П. Бородин үзенең масштаблы әсәре битләрендә рус кешеләре образларын гына түгел, аларга каршы булган татарларның да чагу образларын объектив рәвештә бирә алган. Икенче тарихи романы (иҗатының Ташкент чорында) — «Сәмәрканд өстендә йолдызлар» (Звезды над Самаркандом) трилогиясе — XIV—XV гасырлар Үзәк Азия һәм Кавказ арты вакыйгаларын сурәтли, үзәктә – Аксак Тимер образы. «Ак ат» циклының дүртенче өлеше, аерым бүлекләрдән кала, тәмамланмаган. Таҗик, үзбәк, һинди һәм башка телләрдән тәрҗемә итә.
1974 елның 22 июнендә вафат. Ташкентта Чигатай зиратында күмелгән.

# Сергей Бородин
## Гаилә хәле

* Беренче хатыны – язучы Татьяна Дубинко - Круликовская (1902―1990).
* Икенче хатыны ― Е. Алисова, кызы Оксана.
* Өченче хатыны (1951 елдан) – филолог Рауза Якуп кызы Хәсәнова (?―2012), уллары Андрей, Александр, кызы Сәидә (Фәрхәди).

# Сергей Бородин
## Хәтер

1981 елда Ташкентта музее ачылган, музей белән хатыны Рауза Хәсәнова җитәкчелек иткән..

# Сергей Бородин
## Әсәрләре

* Последняя Бухара, 1932
* Египтянин, 1933
* Мастер птиц, новеллы, 1934
* Рождение цветов, 1937
* Дмитрий Донской, 1941
* Утренька, 1942
* Звёзды над Самаркандом:
** Хромой Тимур, 1955
** Костры похода, 1962
** Молниеносный Баязет, 1973

# Сергей Бородин
## Әсәрләре
### Басылган әсәрләре

Авторның иң күп басылган әсәре булып «Дмитрий Донской» тарихи романы тора, ул 1941 елдан 1994 елга кадәр 50 ел эчендә гомуми тиражы миллионнан артык данә булган 20дән артык басмада нәшер ителгән.

# Сергей Бородин
## Сайланма әсәрләре

* Бородин С. П. Собрание сочинений: В 5-ти томах. — Ташкент: Гослитиздат УзССР, 1958—1960.
* Бородин С. П. Собрание сочинений: В 6-ти томах. — Ташкент: Изд-во лит. и иск-ва, 1973—1977.

# Сергей Бородин
## Бүләкләре, мактаулы исемнәре

* 1942 – Икенче дәрәҗә Сталин премиясе — «Дмитрий Донской романы (1941) өчен
* орден, медальләр
* 1968 – Хәмзә исемендәге Үзбәкстан ССР Дәүләт премиясе